ایرانین روسیا یاپیمی "خیام" اویدوسو قازاقیستانین بایکونور اوزای مرکزیندن آتیلدی.
قازاقیستانین کازتاگ آژانسینین خبرینه گؤره، اویدو یئرلی واختلا ساعات ۱۱:۵۲ده (تورکیه واختی ایله ۰۸.۵۲) بایکونور اوزای مرکزینین ۳۱ نؤمره‌لی ساحه‌سیندن روسیانین سویوز ۲.۱ب راکتی ایله آتیلدی.
ایرانین سؤزوگئدن اویدوسو ایله ۱۶ کیچیک روس مالی اویدو دا اوزایا گؤندریلدی.
خیام اویدوسو، ایران طرفیندن اکینچیلیک، معد‌نچی‌لیک و چئوره سورونلارینین گؤزلملنمه‌سی اوچون ایستیفاده اولوناجاق.
ایران اوزای آژانسی گلیشدیرمه و ایستراتژیک پلانلاما مودورو یاردیمچیسی سعید صدیقیان دؤولت تلویزیونونا آچیقلاماسیندا، ۱۱ و ۱۲.جی عصرلرده یاشامیش آسترونوم، ریاضیاتچی و شاعر عمر خیامین آدینی داشییان اویدونون آتیلدیقدان ۹ دقیقه سونرا ۵۰۰ کیلومتر مسافه‌ده‌کی یؤرونگه‌یه اوغورلا یئرلشدگینی بیلدیردی.
صدیقیان، اویدو‌دن ایلک سیگناللارین یئرلی واختلا ساعات ۱۲:۰۰‌ده ایران اوزریندن گئچرکه‌ن آلیناجاق.
گئچه‌ن هفته واشینگتن پست قزئتین‌ده یاییملانان و آدی آچیقلانمایان باتیلی گوونلیک یئتکیلیلرینه دایاندیریلان خبرده، روسیانین اوکراینایا قارشی ساواش سیراسیندا ایرانین اویدوسوندان ایستیفاده ائده‌بیله‌جگی ادعا ائدیلمیشدی.
